tomron87/hebrew-wikipedia-sentences-corpus huggingface dataset:
במקרה זה הלקוח יכול לציין את מספר השיחה בבקשת ההתחברות שלו מבלי צורך לעבור את כל תהליך לחיצת היד עם האימות.
אך עליו לצרף מספר אקראי חדש ולכן מפתח השיחה יהיה שונה בהתאם.
לפני ששרת ולקוח מתחילים לתקשר ביניהם, עליהם להסכים תחילה על סוג מערכת ההצפנה שישתמשו בה ואורך המפתחות.
פרוטוקול TLS תומך במגוון רחב של אלגוריתמים והם מתחלקים לשלושה סוגים עיקריים; הצפנה, אימות והחלפת מפתחות.
לצורך הצפנה TLS תומך במגוון רחב של אלגוריתמים סימטריים, למעט RC4 כולם עדיין בשימוש בדרגות שונות של ביטחון בהתאם לצורך (להלן טבלה שמכילה פירוט של האלגוריתמים).
לצורך אימות TLS משתמש בשתי שיטות עיקריות HMAC ו-GOST.
כאשר HMAC מגיע בשלוש גרסאות HMAC-SHA1 ו-HMAC-SHA256/384, HMAC-MD5. צופן GOST מקבל מפתח באורך 256 סיביות וגודל בלוק באורך 64 סיביות.
בפרוטוקול האנונימי לא מתבצע אימות לקוח או שרת כלל ולכן מטעמי ביטחון משתמשים בהם לעיתים נדירות.
מתוך האלגוריתמים המנויים TLS_DHE ו-TLS_ECDHE מספקים ביטחון לפנים (forward secrecy) במובן שפריצה לא מסכנת מפתחות ששותפו בעבר.
בנוסף אורך מפתחות ההצפנה יכול להשתנות בכל אחד מהאלגוריתמים המנויים מה שמרחיב את רמות הביטחון שאפשר להשיג.
בעשור הקודם מקובל היה שהמפתחות יהיו באורך של לפחות 768 סיביות, בעקבות גילויים חדשים עם פרוץ פרשת סנאודן, חוקרים סבורים שהמעבר למפתחות חזקים יותר בלתי נמנע.
ביולי 2013 הכריזה גוגל ששרתיה יעברו למפתחות באורך 2048 סיביות.
פרוטוקול DTLS הוא הרחבה של פרוטוקול TLS לרשת תקשורת מיתוג מנות.
הפרוטוקול מעוצב כך שהוא מאפשר זרימה של הנתונים בשיטת דטא-גרם.
אבל צריך להביא בחשבון סידור מחדש או איבוד חבילות.
הגרסה 1.2 של פרוטוקול DTLS פורסמה ב-2012 בהצעה ונועדה לעבודה עם פרוטוקול UDP.
דניאל בלייכנבכר פרסם ב-1998 התקפת מוצפן-נבחר כנגד SSL שנקראת "התקפת מיליון המסרים".
הוא הראה שאפשר לחשוף את המפתח הסודי pre_master_secret בתוך הודעות ClientKeyExchange.
הרעיון הוא שתשתית מפתח ציבורי PKCS#1 של RSA שנעשה בה שימוש כחלק מתהליך לחיצת היד, מחייבת ריפוד המסר לפני ההצפנה בהתאם לתקן.
אם המסר לא מפורמט נכון מוחזרת הודעת שגיאה כך שהתוקף יכול באמצעות ניסוי וטעייה לנחש את סיביות המפתח רק מהודעות השגיאה החוזרות.
ההתקפה תצליח בתנאי שניתן להבחין בהודעת Alert שנוצרה עקב פורמט RSA שגוי לבין תקלות אפשריות אחרות.
הפתרון במקרה זה ברור, יש לאפשר לשרת להמשיך לבצע את תהליך לחיצת היד בשלמותו גם אם פורמט RSA שגוי ולהחזיר הודעת שגיאה כללית רק בסוף התהליך.
זאת במטרה שלא לאפשר לתוקף להבחין בין סוגי השגיאות.
מסיבה זו יישום נכון קריטי להבטחת אמינות הפרוטוקול וחוסנו.
התקפות ערוץ צדדי כמו התקפת תיזמון ישימות גם כנגד פרוטוקול SSL/TLS אפילו מרחוק.
אם אפשר להשיג הרבה מדידות מדויקות יחסית של פעולות השרת הקשורות למפתח הסודי, התקפה כזו עלולה להצליח.
הפתרון הוא בעיקר הוספת השהיות אקראיות, מיסוך באמצעות מספרים אקראיים או קביעת משך זמן קבוע לאלגוריתם ספציפי ללא התחשבות בזמן הביצוע הדרוש בפועל.
להלן רשימה חלקית של התקפות ידועות מהתקופה האחרונה נגד פרוטוקול SSL/TLS והפתרונות שלהן.
התקפת Browser Exploit Against SSL/TLS היא "התקפת גלוי-נבחר" בשיטת אדם באמצע לניחוש מפתח השיחה, שהתגלתה ב-2011 על ידי תאי דואונג וג'וליאנו ריזו.
השיטה מנצלת חולשה ב-SSL/TLS גרסת 1.0 שבה וקטור האתחול של חבילות מידע מוצפנות היה תוצאת הצפנה של חבילה קודמת.
החוקרים הדגימו באמצעות תוכנת "רחרוח" (sniffing) וקוד JavaScript קצר איך התוקף מחלץ וקטור אתחול מהעוגיות, מזריק מידע כלשהו לבקשות מוצפנות מנסה לנחש טקסטים גלויים כלשהם ומחפש התאמה לטקסט המוצפן בית אחר בית.
ההתקפה מוסתרת על ידי מיזוג ההודעות הזדוניות עם הודעות הקורבן.
את קוד ה-JavaScript אפשר להסתיר בשרותי פרסום בתוך דף האינטרנט.
בתוך כחצי שעה של האזנה לחיבור מוצפן עם כמות מסוימת של טקסטים מוצפנים שמקורם ידוע, התוקף יכול לפצח עוגיות מוצפנות, בקשות מוצפנות ובעצם להשתלט על השיחה.
TLS בגרסאות העדכניות אינו מאפשר התקפה זו כיוון שווקטור האתחול נפרד כעת.
CRIME ראשי תיבות Compression Ratio Info-leak Made Easy היא התקפת סייבר שהתגלתה ב-2012 על ידי מפתחי BEAST, המנצלת פרצת אבטחה בעוגיות מאובטחות.
כאשר ההתקפה מנוצלת להשגת עוגיות המכילות מידע של אימות זהות סודיות, היא מאפשרת למתקיף לבצע "חטיפת שיחה" על שרת אינטרנט מאובטח, המאפשרת אז לבצע התקפות נוספות.
ההתקפה היא שילוב של גלוי-נבחר ודליפת מידע בתהליך הדחיסה של הרשומות.
היא מסתמכת על יכולת המתקיף לראות את גודל המידע הדחוס בבתים.
על ידי ניתוח שינויים בשיעור הדחיסה של טקסטים שונים שהמתקיף מנחש, אפשר ללמוד על תוכן המידע בשיטת הפרד ומשול.
התקפת Lucky 13 היא התקפת תיזמון נגד יישום פרוטוקול TLS ו-DTLS.
היא פורסמה ב-2013 על ידי נדהם אלפרדן וקני פטרסון מ-Information Security Group at Royal Holloway אוניברסיטת לונדון.
זוהי גרסה מתקדמת של התקפת אורקל ריפוד שמתמקדת בבעיה בבדיקת ה-MAC של TLS שהייתה ידועה בעבר ותוקנה מספר פעמים על ידי המפתחים ומסתבר שהיא עדיין רלוונטית.
שמה נובע מהעובדה שבדיוק 13 בתים מכותר רשומת TLS נכללים בחישוב תג האימות.
עיקר החולשה נובעת משיטת האימות לפי פרדיגמה "אימות ואז הצפנה" (MAC then Encrypt) ובעבר פותחו מספר התקפות מוצלחות נגד מבנה זה (ראה הצפנה מאומתת).
לא כל הגרסאות של TLS ו-DTLS היו חשופות להתקפה זו אלא בעיקר גרסאות 1.0 ו-1.1 בתצורה המשתמשת במצב הפעלה CBC.
וכן ההתקפה תלויה במימוש ספציפי (לטענת מיקרוסופט גרסאות התוכנה שלהם לא היו פגיעות מלכתחילה, אחרים כמו אפל עודכנו כבר בסוף 2012).
בזמן פרסום ההתקפה כבר הוצאו מספר פתרונות אפשריים וחלק מהיצרנים הטמיעו את התיקון בגרסאות המעודכנות.
מעבר לצופן זרם RC4. אופציה לא מעשית בשל העובדה שהוא אינו בטוח כיום ולא נכלל ברשימת הצפנים המומלצים של NIST.
הוספת השהיות אקראיות לתהליך ההצפנה.
מעבר להצפנה מאומתת בשיטת AES-GCM.
שינוי מצב הפענוח של CBC באופן שמסיר את מידע תיזמון.
ההתקפה ניצלה 256 בקשות SSL כדי לנחש בית אחד מהמסר המוצפן.
בין יתר הפתרונות האפשריים, הפתרון הטוב ביותר הוא הסרת התמיכה בגרסה SSL 3.0 הישנה, או אם זה לא אפשרי, הוספת טלאי (patch) שנקרא על ידי גוגל TLS_FALLBACK_SCSV.
בעקבות גילוי החולשה כל הדפדפנים המרכזיים הסירו תמיכה בגרסת הפרוטוקול.
זוהי התקפת אדם באמצע שמתמקדת בתאימות גרסאות SSL.
בגלל כשלים חמורים בגרסה 2 של הפרוטוקול, מתאפשר לתוקף לאלץ שימוש בגרסה מוחלשת (ישנה) מה שקרוי "שינמוך" לגרסת ייצוא של מפתח RSA בגודל 512 סיביות שאותה קל לפרק לגורמים בימינו בכוח גס על מחשב רגיל.
הדרך למנוע התקפה זו היא להטמיע תבנית ייחודית מסוימת בערך האקראי המשמש לריפוד המסר בגרסה PKCS#1. בדרך זו השרת יכול להבחין בקלות בלקוח המבקש הורדה בגרסה אף על פי שהוא תומך בגרסה מתקדמת יותר.
ברשימת הצפנים של SSL נכלל מסיבות היסטוריות גם צופן RC4. ידוע שצופן זה חלש ואינו מומלץ לשימוש זה זמן רב - כשלוש עשרה שנה (מכאן השם).
למרות זאת נכון לשנת 2015 השימוש בו עדיין קיים בכ-30 אחוז מתעבורת SSL בעיקר מסיבות של יעילות.
בין יתר החולשות של הצופן ידוע שקיים מספר עצום של מפתחות חלשים לצופן זה, כלומר מפתחות שאם משתמשים בהם חלק מסיביות הטקסט המקורי קלות לניחוש.
איציק מנטין הראה במאמר משנת 2015 איך אפשר לנצל חולשה זו כדי לתקוף את פרוטוקול SSL/TLS בתצורה המשתמשת בצופן RC4, לפרוץ עוגיות שיחה ואף לחטוף שיחה על ידי ניחוש סיביות מפתח.
בעקבות זאת יצרני הדפדפנים המרכזיים הסירו תמיכה בצופן.
באוקטובר 2015 פרסמו חוקרים בארצות הברית, מספר בעיות באופן יישום פרוטוקול דיפי-הלמן לשיתוף מפתח הצפנה סודי, בפרוטוקול SSL/TLS ובפרוטוקולי תקשורת אחרים כמו HTTPS, SSH, IPSec וכן SMTPS, המאפשרות התקפות המסכנות את ביטחון הפרוטוקול ומאפשרות למתקיף לקרוא ולשנות מידע מוצפן העובר ברשת האינטרנט.
התקפת Logjam היא מסוג התקפת אדם באמצע שבה המתקיף מבצע הורדה (downgrade) לגרסה חלשה המשתמשת במפתח 512-ביט שמקלה עליו לפרוץ את הפרוטוקול בכוח גס באמצעות מספר מרובה של מחשבים שפועלים במקביל.
גרסה זו שנקראת Export-Grade היא שריד מ-1990, תקופת מגבלות ממשלת ארצות הברית על ייצוא טכנולוגיות הצפנה מחוץ לתחומיה.
היא מזכירה במקצת את התקפת FREAK אך בשונה מקודמתה היא מנצלת פגם מבני בפרוטוקול ולא מתמקדת בהיבט היישום או בצופן כלשהו.
ההתקפה ישימה נגד כל דפדפן מודרני שמתקשר עם שרת התומך במצב ייצוא DHE_EXPORT.
כמעט 8.4 אחוז מהמיליון העליון של שמות התחומים היו פגיעים לפני שהבעיה תוקנה.
בעיה נוספת נעוצה בעובדה שמליוני שרתים ברחבי העולם משתמשים במספר מצומצם של מספרים ראשוניים.
בדרך כלל הם נבחרים לפי תקן מסוים כמו זה שמפורסם על ידי NIST או ISO.
בעבר סברו ששיטה זו בטוחה כל עוד מייצרים מפתח אקראי חדש עבור כל שיחה.
אולם השלב הראשון שהוא רובו של אלגוריתם NFS - האלגוריתם הטוב ביותר הידוע כיום לפתרון בעיית דפי-הלמן, תלוי אך ורק במספר הראשוני הזה.
אם שלב זה עובר בהצלחה, המתקיף יכול להשתמש במידע שצבר כדי לפתור כל בעיית דיפי-הלמן עם ראשוני זה בקלות גם אם הפרמטרים האחרים שונים.
החוקרים הדגימו עם מספר ראשוני באורך 512 ביט אותו הצליחו לשבור בתוך מספר דקות וכן העריכו שאפשר לשבור גם מערכת עם ראשוני באורך 768 ביט באמצעים מוגבלים ברמה אקדמית.
ארגון ברמה בינלאומית מסוגל לפרוץ גם מפתח באורך 1024 ביט בזמן סביר.
אם ההתקפה מצליחה 18 אחוז מתעבורת הרשת ניתנת לפריצה בקלות.
אם פורצים כמה מספרים כאלו, כשני שלישים מ-VPN וכעשרים אחוז מתעבורת הרשת לא בטוחים.
לאור החשיפות האחרונות בעקבות פרשת סנודן נראה שנתונים אלה עולים בקנה אחד עם הדיווחים לגבי הישגי ה-NSA בעשור האחרון.
מהמסמכים שנחשפו עולה שהם בנו מערכת סודית שנקראת TURMOIL שאליה מעבירים בקשת התחברות IKE (החלפת מפתחות) של שרתי אינטרנט והיא אמורה להחזיר את המפתח הסודי.
ההערכה היא שהם עושים זאת באמצעות אלגוריתם NFS ייתכן עם שיפורים סודיים משלהם.
הפתרון המוצע הוא הגבלת אורך מפתח מינימלי ל-1024 ביט או 768 ביט למי שחושש פחות.
מיקרוסופט, Tor, אפל, מוזילה וגוגל פרסמו תיקונים מתאימים לבעיה באמצעות העלאת אורך המפתח המינימלי.
ב-2017 פורסם שהעלה את גודל המפתח המינימלי ל-2048.
טרי-ניטרו-טולואן , ובראשי תיבות TNT, הוא חומר נפץ שנוצר בניטרציה של טולואן.
TNT הוא תרכובת אורגנית צהבהבה שנוסחתה הכימית היא C6H2(NO2)3CH3, כלומר קבוצת טולואן שמחוברות אליה 3 קבוצות חנקה במיקומים 2, 4 ו-6 בטבעת הבנזן (מכאן שם התרכובת: 2,4,6-טרי ניטרו טולואן).
נקודת ההתכה שלה היא 354 קלווין, או 81 מעלות צלזיוס, מסתה המולקולרית היא 227.31 גרם למול וצפיפותה 1.654 גרם לסמ"ק.
TNT משמש כחומר נפץ נפוץ הן בצורתו הטהורה והן בתערובות עם חומרי נפץ אחרים, כגון אמוניום ניטראט.
TNT אינו דינמיט ואינו מכיל דינמיט.
TNT הוא תרכובת לעומת דינמיט שהוא חומר הספוג בניטרוגליצרין.
בזמן פיצוץ, עובר ה-TNT, אחת משתי תגובות הפירוק הבאות:
לתגובות אלו, על אף היותן אקסותרמיות, ישנה אנרגיית שפעול גבוהה.
לפיכך, כדי להתחיל תגובת פיצוץ בחומר יש להשתמש בנָפַץ.
בצורתו הטהורה TNT הוא יציב מאוד ואינו רגיש לזעזוע, לחום או להלם, בניגוד לניטרוגליצרין, למשל.
TNT אינו מגיב עם מתכות ואיננו היגרוסקופי, ולכן ניתן לאחסן אותו למשך זמן כמעט בלתי מוגבל.
עם זאת, TNT מגיב עם מתכות אלקליות ליצירת תרכובות בלתי יציבות שרגישות לזעזוע ולחום.
תהליך הכנת ה TNT מורכב משלושה שלבי ניטרציה:
בראשון, טולואן (מתיל בנזן) עובר, באמצעות חומצה חנקתית וחומצה גופריתית, ניטרציה ראשונה ל-MNT (מונו-ניטרו-טולואן).
לאחר מכן החומר עובר ניטרציה שנייה ל-DNT (די-ניטרו-טולואן) ולבסוף ניטרציה שלישית ל-TNT.
את החומצות שנותרו ניתן למחזר ולהשתמש שוב לייצור עוד TNT.
TNT סונתז לראשונה בשנת 1863 על ידי הכימאי הגרמני יוזף וילברנד, אך הפוטנציאל הטמון בו לא זוהה במשך מספר שנים, בעיקר בגלל הקושי שבהפעלתו.
מנגד זכו יתרונות החומר לתשומת לב, בעיקר יציבותו וקלות התכתו בעזרת מים חמים או קיטור, כך שניתן ליצוק אותו לתוך תבניות.
כוחות הצבא הגרמנים החלו להשתמש ב-TNT ב-1902 כחומר נפץ בפגזי ארטילריה.
הצבא הבריטי הכניס את ה-TNT לשימוש בהדרגה החל מ-1907 - הוא החליף את השימוש בחומרי נפץ אחרים.
במלחמת העולם הראשונה תרם השימוש שעשו הגרמנים ב-TNT ליכולות המלחמתיות הימיות שלהם: הם השתמשו בו בפגזים וכך יכלו אלה לחדור את שריונן של הספינות הבריטיות, ולהתפוצץ בתוכן.
בניגוד לבריטים שהשתמשו בפגזים שהתפוצצו מחוץ לספינות הגרמניות.
עקב הביקוש הרב ל-TNT במהלך מלחמת העולם הראשונה נוצר מחסור בו, וחלק גדול מתערובות הנפץ שבהן השתמשו הצדדים היו תערובות של TNT עם חומרים אחרים, בהם אמוניום ניטראט.
במגע עם העור, הוא יוצר גירוי חריף וכן צובע את האזור הפגוע בצהוב זרחני.
אנשים הנחשפים לחומר לזמן ממושך עלולים לפתח אנמיה, פוריות נמוכה ותפקודי הכבד שלהם יפגעו.
בנוסף, TNT נמצא ברשימת החומרים החשודים כקרצינוגנים.
פגיעות שונות, כגון פגיעות בדם, בכבד, בטחול ובמערכת החיסון נצפו אצל בעלי חיים אשר נשמו או אכלו TNT.
אכילת TNT צובעת את השתן באדום כתוצאה מפירוק ולא כתוצאה מדם בשתן.
ידוע על מקומות שונים בהם מופיעים מים ורודים כתוצאה מזיהום ב-TNT, למשל, ליד אזורי אימון צבאיים.
זיהום מים כזה יכול להיות קשה ויקר לניקוי.
TLV - עושים את תל אביב הייתה תוכנית מציאות תיעודית ישראלית ששודרה בהוט בידור ישראלי וכן ב-HOT VOD החל מיוני 2010. עונתה השנייה של התוכנית שודרה במקביל בערוץ 10. התוכנית מציגה את עלילותיהם של ארבעה צעירים שעוברים לגור בתל אביב בדירה משותפת, במטרה להשתלב בעולם הבידור.
התוכנית מופקת על ידי חברת ההפקות אבוט רייפ המאירי.
הסדרה כלולה תחת ההגדרה של דוקו-ריאליטי.
ארבעת הדיירים בדירה המשותפת הם הדמויות המרכזיות בסדרה:
טליה סול - גדלה בראשון לציון.
מנסה להתקבל למשרד יחסי הציבור של זאביק דרור.
תחילה היא נכשלת בראיון העבודה כיוון שזאביק דרור מתרשם כי היא "אליטיסטית" מדי ועוד לא מוכנה "לעבוד מלמטה", ולאחר מכן מתחילה לעבוד בפסטיגל, אך מפוטרת כיוון שאפשרה לחברתה טל, כתבת "פנאי פלוס", להיכנס אל מאחורי הקלעים בלי בקשת רשות.
לאחר מכן מנסה להתקבל שוב לעבודה במשרד יחסי הציבור, והפעם מצליחה.
במהלך עבודתה היא מופקדת על פרויקטים כגון מציאת פרזנטור לקמפיין הלבשה תחתונה של חברת FIX, או כאחראית על מסיבת עיתונאים שעוסקת בתערוכה של משקפי שמש.
בר אלון - גדלה ברחובות.
בראיון העבודה היא מציגה שליטה נמוכה בתחום הספורט, אך מקבלת הזדמנות ללמוד על התחום בעזרת חוברת, ולאחר מכן נבחנת עליה.
אף שגם בבחינה זו לא מציגה ידיעות מרשימות, היא מתקבלת לעבודה בערוץ כיוון שלדברי דני ענבר, הציגה תחרותיות ומגיעה לה הזדמנות.
הבוס שלה בעבודה הוא הכתב דני ענבר, שבולט בפעילותו בספורט אך גם בהכנת סרטים דוקומנטריים בנושאים אחרים.
לאחר שערכה כמה ראיונות מוצלחים, מציע לה דני ענבר להנחות תוכנית דוקומנטרית על ספורטאים, ותוכנית הפיילוט היא על אריק זאבי.
בר מנסה בהמשך את מזלה גם במבחני קבלה לתוכנית "חדשות הבידור", במקביל לעבודתה בערוץ הספורט, עוברת את המבחנים, אך לבסוף מחליטה לוותר על השתתפות בתוכנית מתוך נאמנות לערוץ הספורט.
טל נוי - גדלה בכפר שמריהו.
מנסה להתקבל למגזין "פנאי פלוס", ומצליחה.
תחילה היא מתקשה בעבודתה ככתבת שטח, כיוון שהיא מרגישה שהיא חודרת לפרטיות של הידוענים שהיא מסקרת, אך בהמשך מתרגלת לדרישות העבודה.
הבוס שלה הוא שי פרץ, כתב מנוסה בפנאי פלוס.
טל עוזרת לטליה למצוא עבודה, בפסטיגל, לאחר שקיבלה תשובה שלילית ממשרד הפרסום של זאביק דרור, אך לאחר מכן גם גורמת לפיטוריה של טליה כשזו האחרונה מכניסה אותה אל מאחורי הקלעים בלי בקשת רשות, ולאחר שהיא מראיינת כמה מהידוענים המשתתפים בהפקה בלי שהם יודעים שמדובר בכתבת רכילות.
בהמשך היא משלמת עבור תמונות שצולמו בצורה לא חוקית, שהצגתן תגרום לאאוטינג של זמר מזרחי מצליח, אך ננזפת בידי שי פרץ ובידי העורכת הראשית נירית וייס כיוון שמדובר בחציית קווים אדומים ובמעשה בלתי מוסרי, ועוברת לעבוד לזמן מה בארכיון המגזין, אך חוזרת לעבוד ככתבת לאחר מכן.
לאחר מכן מקבלת הצעה להשתתף במבחנים להגשת פינת אופנה בתוכנית "חדשות הבידור".
היא מגיעה למבחנים מבלי להודיע לשי, שמגלה על כך ושולח את טל לביתה.
למחרת טל מגיעה לנירית וזאת מפטרת אותה.
עוד באותו היום טל מגלה כי היא לא עברה את המבחנים ל"חדשות הבידור".
ליאור שהם - חזר ארצה לאחר כמה שנים בארצות הברית.
מנסה להתקבל לתחנת הרדיו "רדיו ללא הפסקה", ומצליח.
הוא עובד בתוכנית של גבי גזית בתחנה, וגזית הוא גם הבוס שלו.
בהמשך הוא יוזם תוכנית רדיו חדשה לנוער, ומסכם עם לי בירן ורועי לוי שינחו את התוכנית.
הוא מציג פרזנטציה בפני מנהלי תוכן בתחנה, שמתרשמים ממנה, אך בהמשך נודע לבירן כי התוכנית צפויה לעלות בקרוב, והוא מודיע לשהם כי הדבר אינו מסתדר עבורו מבחינת לוחות זמנים.
בעקבות זאת התוכנית התבטלה, וסמנכ"ל התוכניות בתחנה, אמיר, מודיע לשהם שבימים הקרובים הוא בהשעיה מהעבודה, עד שיוחלט בתחנה בעניין עתידו בה.
בינתיים הוא מקבל הצעה מרועי לוי, שהתרשם ממנו כבחור אחראי, להשתתף בדיונים לקראת תוכנית שתעלה בערוץ 2, יחד איתו, עם גורי אלפי ועם קומיקאים מקאמל קומדי קלאב.
אך במהלך הדיונים נוצרים חיכוכים בין ליאור לבין אלפי, מה שמביא בסופו של דבר לסיום ההשתתפות של ליאור בפרויקט.
אחר כך ליאור חוזר לעבוד ברדיו ללא הפסקה, ובהמשך גם מתנסה בדוגמנות, בקמפיין של חברת FIX להלבשה תחתונה, לפי בקשתה של חברתו טליה, אך בסופו של דבר החברה בוחרת שלא להשתמש בצילומים שלו.
בין מבקרי הסדרה יש הסכמה רחבה למדי כי הסדרה מתוסרטת ולא אמינה, וזהו מוטיב חוזר בביקורות עליה.
אולם, לעומת זאת, ביקורות רבות מציינות אותה גם לשבח, כמהנה לצפייה.
בביקורת של מיכל הניג באתר nrg מעריב, למשל, נכתב כי מחד גיסא הסדרה "זורמת ומהנה" ו"העריכה מוצלחת למדי", אך מצד שני היא "מטופשת למדי ולא אמינה" וכי "ברור לכולנו שמדובר בריאליטי מתוסרט".
באשר לאותנטיות האירועים המתרחשים בסדרה, אמרה יעלי אבנרי, העורכת הראשית של הסדרה, בריאיון לאתר וואלה!
כי "מצד אחד, יש את העלילות האישיות, הדברים שקורים לגיבורים בחיים האישיים.
אלו דברים אמיתיים ולא מתוסרטים שקרו לנו מול העיניים.
מצד שני, יש את העלילות המקצועיות שאלו עלילות שאנחנו תכננו מראש וכוללות את כל מה שקשור להיבט המקצועי של החבר'ה - ראיונות העבודה, המשימות וכו'."
היו גם ביקורות שציינו כי הסדרה יוצרת מצג שווא כאילו "פנאי פלוס" הוא "חוד החנית של התעשייה", בעוד שאין זה המצב.
כמו כן, ישנה ביקורת על כך שהסדרה מלאה בתכנים שיווקיים ופרסומיים ובפרסומות סמויות.
מעבר לכך, בביקורת באתר עכבר העיר טענה גל אלכסנדר, כי הסדרה העבירה "מסרים גזעניים ומעוותים" נגד העובדים הזרים והפליטים שמתגוררים בדרום תל אביב, בפרק שבו טל נוי הגיעה לשכונת נווה שאנן ותיארה אותה כ"גטו בהארלם".
כמו בעונה הראשונה, ארבעת הדיירים בדירה המשותפת הם הדמויות המרכזיות בסדרה:
מריל בוזגלו – בעברה מוכרת בחנות נעליים.
מנסה להתקבל לעבודה כתקציבאית בחברת פרומרקט, העוסקת בקידום מכירות והפקת אירועים.
הילה קרוגמן – בעברה השתתפה בטקס מלכות היופי.
מנסה להתקבל לעבודה כארט דיירקטורית במשרד הפרסום באומן בר ריבנאי.
בהמשך הסדרה עברה לתפקיד במחלקה הגרפית בעיתון גו.
עומר בר - אלוף ישראל (וממוקם במקום ה-19 בעולם) בדירוג גולשי גלים.
מנסה להתקבל לעבודה ככתב באתר האינטרנט ynet.
ניתק קשר עם אביו, בעקבות הגירושים מאמו.
מור סילבר - סטודנטית לתקשורת.
בפרקים הראשונים של הסדרה עובדת כמלהקת בתוכנית הטלוויזיה "היפה והחנון".
במהלך העונה, שותפה של מור, עומר בר, קיבל משימה מהבוסית שלו ב-ynet, קרן נתנזון, לברר פרטים על אחד מהמתמודדים העתידים להשתתף בתוכנית "היפה והחנון".
במהלך השיחה עם נתנזון, סיפר לה פרטים שמור סיפרה לו.
הדבר נודע לבוס שלה דן ויצמן, ובעקבות כך פוטרה מעבודתה לאחר בדיקת פוליגרף, ומאחר שחתמה על הסכם סודיות בנוגע לפרטים הנוגעים לתוכנית.
במהלך העונה הייתה מור הסטייליסטית של מאיה בוסקילה.
בהמשך הסדרה היא עובדת בנענע 10, ככתבת בידור ולייף סטייל.
בעונה זו כמו בעונות קודמות גרים 4 שותפים עם חלום אחד-לכבוש את תל אביב.
בעונה זו, בניגוד לשתי העונות הקודמות בהן השתתפו שלוש בחורות ובן אחד, משתתפים שני גברים ושתי בחורות.
חוץ מההתפתחויות המקצועיות של ארבעת המשתתפים, הסדרה עוקבת גם אחר מערכות היחסים בין ארבעת השותפים.
במהלך העונה מתפתחת יריבות בין ליאור ללריאן שטוענת שליאור היא אדם שמרוכז רק בעצמו, ושהיא לא יכולה להיות חברה שלה.
ובמקביל התפתח רומן בין עדן לליאור, שנגמר בפרידה.
במהלך העונה ארבעת השותפים צילמו קליפ והעלו אותו ל־YouTube.
לריאן זוהרי שאשון - בת 21. עוסקת בעיצוב אופנה, בתחילת הסדרה מתקבלת לעבוד כעוזרת אישית של המעצב הראשי של "טוונטי פור סבן", רון קאהן, ובהמשך יורדת לדרגת מוכרת סניף החברה, מפני שהבוס שלה רון קאהן, לא אהב את עיצוב השמלה שיצרה, וטען שלריאן עוד לא מספיק מוכנה לתפקיד בכיר בחברה.
ביומה הראשון כמוכרת לריאן מתקשה להסתגל לתפקידה, ומתפטרת מעבודתה ב"טוונטי פור סבן".
נדב קרני - בן 23. שאיפתו היא להיות זמר.
עובד כברמן, ולומד משחק אצל קובי מחט.
ובמקביל מכיר את קובי רוקח מ"סוכנות מילק" והופך למיוצג בסוכנות.
בין עבודותיו הראשונות בסוכנות, הוא מתקבל להשתתף בסצנה מתוך סרט חדש בבימויו של איתי שגב.
בעקבות סרטון ה-YouTube בו נדב שר, הוא מקבל הזמנה לגשת לאודישנים ללהקת מיומנה, הוא הגיע עד לשלבים האחרונים באודישנים, אך בסופם לא התקבל אל הלהקה.
בסוף הסדרה קובי רוקח סוכנו של נדב מודיע לו שהוא התקבל למחזה "אחים בדם", בתיאטרון צוותא, אך מעמיד אותו בפני דילמה, לוותר על תחום השירה למשך חצי שנה, ובעקבות כך נדב פורש מהמחזה ומתחיל להופיע כזמר במועדון "השבלול".
עדן צרפתי - בן 23. מתקבל לעבוד בתוכנית "חדשות הבידור".
ליאור שוחט - בת 20. בתחילת הסדרה מתחילה לעבוד כאסיסטנטית של ברוריה אבידן בריר, בעקבות טיסתה של ברוריה לחו"ל מתחילה לעבוד כעוזרת ברשת האיפור "איל מקיאג'".
ובמקביל מתקבלת לעבוד כעוזרת אישית של גולן נהרדעא במשרד פרסום.
בהמשך הסדרה ליאור פוטרה מ"איל מקיאג'" בשל כך שהבוס שלה דורון, לא היה מרוצה מתפקודה בעבודה.
בעונה הזו חזרו לקונספט הראשוני של התוכנית, שלוש בנות ובן יחיד.
אסף גורן - בן 21, מפתח-תקווה, רקדן ברייקדאנס ואלוף אירופה בתחום.
ניסה להשתלב בתעשייה כמלהק לתוכנית הכישרונות המוזיקלית ה"אקס פקטור" של הזכיינית "רשת" כשהמנטור (מדריך) שלו הוא צחי אליהו, המלהק הראשי של הזכיינית.
במהלך התוכנית, ניהל רומן עם המשתתפת דורין.
כעבור שנים, השתתף בתוכנית "האח הגדול", בעונת ה-VIP השלישית, ששודרה ב-2019, והגיע למקום הראשון.
דורין אעידן - בת 22, מרעננה.
דורין פעלה בקונספט דומה לזה של נדב מהעונה השלישית וניסתה להשתלב בתעשייה בתור זמרת.
דורין הייתה חלק מלהקה שמורכבת ממנה ומשתי אחיותיה (חן ושיר) ונקראת "הסיסטרס".
דורין והלהקה חתמו אצל הסוכן רוברטו בן שושן וניסו למנף את ההצלחה והפוטנציאל של הלהקה.
בהמשך עברה הלהקה אודישן ל"אקס פקטור", בעקבות המלצה של אסף להפקה, אך שם ניצבה דורין בפני דילמה כיוון שההפקה הייתה מעוניינת רק בה ולא באחיותיה, חברותיה ללהקה.
קים דיין - בת 20, מפתח-תקווה, דוגמנית.
קים התמודדה בתחרות מלכת היופי 2012 אך נמאס לה מהמקצוע.
התמודדה יחד עם פז אגמון (משתתפת נוספת) על תפקיד ככתבת שטח באתר Xnet.
קים זכתה בתפקיד ועבדה תחת חסותה של המעצבת טובה'לה.
פז אגמון - בת 23, לא עבדה מעולם.
בת למשפחה אמידה ומפורסמת בתחום עריכת הדין.
פז תנסה לגור לבד ולעבוד לראשונה בחייה.
התמודדה מול קים על תפקיד כתבת שטח של אתר Xnet אך ויתרה, לאחר מכן ניסתה את מזלה כמפיקת אירועים תחת חסותה של אירית רחמים ולאחר מכן מחליטה לעזוב את אירית רחמים ולפתוח משרד הפקות משלה.
שיר הפתיחה של הסדרה הוא "הנה עיר", בביצועם של מוקי, יוסלס איי די, וקרן פלס, שיצא כסינגל כבר בנובמבר 2009, במסגרת שיתוף הפעולה בין מוקי לבין יוסלס איי די, וזכה כבר אז להצלחה.
בעונה הראשונה, עם השירים שהושמעו ברקע בפרקי הסדרה הושמעו פעמים רבות שיריו של אמן ההיפ הופ והרגאיי הישראלי רועי אדרי, המכונה "באבא", והתוכנית גרמה לחידוש הפופולריות שלו ושל שיריו מן האלבום "עד הסוף", לאחר תקופה בה נעלם מהתעשייה.
שידורה של הסדרה בערוץ HOT בידור ישראלי החל ב-28 ביוני 2010. היא גם משודרת חינם ב-HOT VOD, וזכתה למיליון הזמנות דרך השירות כחודש לאחר עלייתה לשידור.
בסך הכול, בעונה הראשונה של התוכנית היו 31 פרקים.
בעקבות ההצלחה, ביולי 2011 עלתה לשידור העונה השנייה של הסדרה, המשודרת גם בערוץ 10. ביולי 2012 עלתה לשידור העונה השלישית של הסדרה.
זכויות ההפצה של הסדרה נמכרו, עוד לפני שעלתה לשידור בארץ, לבן סילברמן, לשעבר ראש חטיבת הבידור של NBC, וכיום בעלי החברה "Electus", בשל האופציה לשדרה בחו"ל.
הרכישה בוצעה בשיתוף עם חברת "Shine".
בחינה באנגלית כשפה זרה היא בחינה אשר נועדה להעריך את יכולת הנבחן להבין ולהשתמש בשפה האנגלית במסגרת לימודים אקדמיים (הערכת שפה).
בחינת TOEFL משמשת כאחד מתנאי הקבלה ללימודים אקדמיים לתלמידים זרים באוניברסיטאות ומכללות רבות בארצות הברית.
בנוסף, מוסדות שונים בארצות הברית כגון סוכנויות ממשלתיות, בתי עסק, או קרנות להענקת מלגות, עשויות לדרוש ממועמדים עמידה בבחינה.
ציון בחינת TOEFL נותר בתוקף למשך שנתיים וזאת על יסוד ההנחה כי יכולת הנבחן עשויה להשתנות באופן משמעותי לאחר תקופת זמן זו.
TOEFL הוא סימן מסחרי רשום של "שירות הבחינות החינוכי" (Educational Testing Service), ארגון אמריקני ללא מטרות רווח (בדומה למרכז הארצי לבחינות והערכה בישראל) המארגן ומנהל את הבחינות ברחבי תבל.
המדיניות המתווה את צורת הבחינה מנוסחת על ידי מועצה בת 16 חברים.
המועצה מורכבת מאנשי מקצוע הקשורים למוסדות אקדמיים בארצות הברית ולסוכנויות ציבוריות או פרטיות שלהן עניין בחינוך בינלאומי.
חברים נוספים במועצה הם מומחים בתחום הוראת השפה האנגלית כשפה זרה, או שפה שנייה.
ועדת הבוחנים של ה-TOEFL מורכבת מ-12 מומחים בבלשנות, בחינות בשפות, הוראה או מחקר.
עיקר תפקידה הוא ייעוץ על תוכן הבחינה.
הוועדה מנסה להבטיח כי הבחינה תהווה כלי תקף למדידת רמת השליטה בשפה האנגלית ומשקפת מגמות ושיטות מעודכנות.
בשנת 1962 מועצה לאומית אמריקאית שהורכבה מנציגי מדינות וארגונים פרטיים נוצרה כדי להתמודד עם הצורך להבטיח רמת שליטה נאותה בשפה האנגלית למבקשים להתקבל לאוניברסיטאות אמריקאיות ואשר שפת אמם אינה אנגלית.
המועצה המליצה על פיתוח בחינת TOEFL לקראת שנת הלימודים 1963–1964.
הבחינה הראשונה פותחה על ידי המרכז ללינגוויסטיקה יישומית בהנחיית פרופסור צ'ארלס פרגוסון מאוניברסיטת סטנפורד, מומחה ללינגוויסטיקה יישומית.
בחינות ה-TOEFL הראשונות ניתנו למועמדים בשנת 1964 על ידי האגודה לשפות מודרניות של אמריקה במימון קרן פורד וקרן דנפורט.
בשנת 1965 מועצת המכללות האמריקאית, בשיתוף שירות הבחינות החינוכי קיבלו אחריות לביצוע תוכנית הבחינות.
בשנת 1973 נערך הסכם בין שני גופים אלה לבין המועצה המנהלת את בחינות הכניסה ללימודים מתקדמים (Graduate Records Examination - GRE) להשגיח על הבחינות ולנהלן.
מאז שניתנה האפשרות לביצוע בחינת TOEFL באינטרנט היא החליפה בהדרגתיות את שני אופני ביצוע הבחינה האחרים, בחינה המתבצעת במחשב ואת הבחינה המבוצעת על נייר (Paper-based Test; PBT), אף שבחינות המבוצעות בכתיבה על נייר עדיין נמצאות בשימוש במקומות מסוימים בעולם.
אפשרות הבחינה באינטרנט ניתנה בהדרגה, בשנת 2005 בארצות הברית, צרפת, גרמניה ואיטליה, ובשנת 2006 בשאר העולם, תוך שמתווספים מרכזי בחינות נוספים כל העת.
בחינה מבוססת מחשב הופסקה בספטמבר 2006, ותוצאותיה אינן תקפות עוד.
אף שבתחילה נאלצו נבחנים להמתין תקופות זמן ארוכות, לעיתים במשך חודשים, לתורם לביצוע הבחינה, היום ניתן לבצע את הבחינה, ברוב מדינות העולם, בתוך שבוע עד ארבעה שבועות מעת שהנבחן מבקש לבצעה.
הבחינה נמשכת ארבע שעות ומחולקת לארבעה חלקים, כל אחד מהם בוחן את אחת ממיומנויות הבסיס בשפה האנגלית (כאשר חלק מן המטלות דורשות שילוב של מספר מיומנויות).
כל חלקי הבחינה מתמקדים בשפה הנמצאת בשימוש במוסדות להשכלה גבוהה.
בעת ביצוע הבחינה באינטרנט מותר לנבחן לרשום לעצמו הערות.
אסור לבצע את הבחינה יותר מפעם אחת בשבוע.
באוגוסט 2019 התקצר המבחן בכשלושים דקות.
חלק הקריאה מורכב משלושה עד ארבעה קטעי קריאה, כל אחד מהם מכיל כ-700 מילים, ושאלות על הקטע.
תוכן קטעי הקריאה הוא נושאים אקדמיים שונים, הדומים במהותם לתוכן הקריאה הנמצא בספרי לימוד של תואר ראשון באוניברסיטה.
הנבחן נדרש להבין את הפונקציות הרטוריות של התוכן, כגון יחסי סיבה-תוצאה, השוואה-ניגוד וקו טיעון.
הנבחנים עונים על שאלות על הרעיונות העיקריים בקטע, פרטים, השלכות, מידע מהותי, אוצר מילים, ועוד.
סוגי שאלות חדשות בבחינה הניתנת באינטרנט הם מילוי טבלאות או השלמת סיכומים.
אין צורך בהכרות קודמת עם נושא קטעי הקריאה כדי להשיב תשובות נכונות.
חלק הבנת הנאמר בבחינה מורכב מחמישה עד שבעה קטעים, כל אחד מהם באורך של 3–5 דקות דיבור מוקלט, ושאלות על הקטעים.
הקטעים כוללים שניים או שלושה קטעי שיחה ושלושה או ארבעה קטעים של הרצאה אקדמית או שיחה אקדמית.
קטעי השיחה הם בין שני תלמידים, או בין תלמיד למורה, או בין תלמיד לאיש מינהלה באוניברסיטה.
קטעי ההרצאה עשויים להכיל דובר בודד בלבד, או מרצה ושאלות תלמידים.
אין צורך בהכרות קודמת עם נושאי השיחה כדי להשיב נכונה לשאלות.
ניתן להאזין לכל אחד מן הקטעים המוקלטים פעם אחת בלבד.
ניתן לרשום הערות בעת ההאזנה לקטעים המוקלטים ולהיעזר בהן בעת המענה לשאלות.
על כל שיחה נשאלות חמש שאלות ועל כל קטע הרצאה נשאלות שש שאלות.
מטרת השאלות לבדוק את יכולת הנבחן להבין רעיונות עיקריים, פרטים חשובים, מסקנות שניתן להסיק מן הנאמר, היחס בין רעיונות שונים, ארגון המידע, מטרת הדובר וגישתו של הדובר.
חלק הדיבור בבחינה מורכב מארבע מטלות: שאלה אחת פתוחה ושלוש שאלות סיכום מידע.
בשאלה הפתוחה הנבחנים מתבקשים להביע דעה בנושאים מוכרים.
ההערכה ניתנת על יכולת הנבחן לדבר באופן ספונטני ולנסח רעיונות באופן בהיר ועקבי.
בשתיים מן המטלות המשולבות, הנבחנים קוראים קטע קצר, מאזינים להרצאה אקדמית, או שיחה על חיי הקמפוס, ועונים על שאלה על ידי שילוב המידע הרלוונטי מן הקטע הכתוב והקטע המוקלט.
בשאלה הרביעית והאחרונה, הנבחנים מאזינים להרצאה אקדמית, או שיחה על חיי הקמפוס, ואז עונים על שאלות באשר להבנתם את תוכן הקטע המוקלט.
התשובות במטלות המשולבות הנבחנים משמשות להערכת יכולת הנבחנים לשלב מידע מחומר כתוב ומהאזנה, ולהביעו באופן יעיל.
הנבחנים יכולים לרשום לעצמם הערות במהלך הקריאה וההאזנה ולהיעזר ברישומיהם בעת שהם מכינים את תשובתם.
לנבחנים ניתן פרק זמן קצר להכנת תגובה, בטרם הם מתבקשים לדבר.
התגובות הקוליות מוקלטות באופן דיגיטלי ונשלחות למרכז הבחינות באמצעות האינטרנט, שם ניתן להן ציון באמצעות שלושה עד שישה בוחנים.
חלק הכתיבה בבחינה בודק את יכולת הנבחנים לכתוב במסגרת לימודים אקדמית, ומורכב משתי מטלות: מטלה אחת משולבת ומטלה אחת עצמאית.
במטלה המשולבת על הנבחנים לקרוא קטע על נושא אקדמי ולהאזין לדובר המשוחח על נושא הקטע.
על הנבחנים לכתוב סיכום של הנקודות החשובות בקטע המוקלט ולהסביר כיצד אלה מתייחסות לנקודות המפתח בקטע הכתוב.
במשימה העצמאית על הנבחנים לכתוב חיבור קצר ובו מנוסחת עמדת הנבחן על נושא מסוים, בליווי הסבר ותמיכה לנושא זה.
התשובות נשלחות למרכז הבחינות ומקבלות הערכה על ידי ארבעה בוחנים.
מטלה תיאור זמן משוער קריאה 3-4 קטעי קריאה, 10 שאלות על כל קטע 54 - 72 דקות האזנה 5-7 קטעים מוקלטים, 5-6 שאלות על כל קטע 41 - 57 דקות הפסקה 10 דקות דיבור 4 שאלות 17 דקות כתיבה 2 שאלות 50 דקות
אחד מחלקי הבחינה יכיל חומר נוסף (קטע הבנה + שאלות) שהמענה עליהם אינו מחושב לצורך ציון הבחינה.
חלקים אלה של הבחינה נועדו לצורך פיתוח בחינות עתידיות של שירות הבחינות החינוכי.
על הנבחנים להשיב לקטעים נוספים אלה באותה מידה של תשומת לב, כיוון שסדר הופעת המטלות אינו מעיד על תפקידן, ולא ניתן לדעת אלו שאלות מאותו חלק יחושבו לצורך הציון.
כך לדוגמה, אם בחלק הקריאה קיימים ארבעה קטעי קריאה, במקום שלושה, לא ניתן לדעת בעת הבחינה איזה מקטעי הקריאה לא יחשב לצורך הציון.
בישראל ניתן לבצע את בחינת ה-TOEFL כבחינה באינטרנט וגם כבחינה על דף והיא ניתנת בערים חיפה, תל אביב, ירושלים ורמת גן, במספר מועדים מדי חודש.
במקומות שבהם לא ניתן לבצע את הבחינה באינטרנט, נבחנים כותבים את הבחינה על נייר.
על הנבחנים להירשם מראש לבחינה באינטרנט או באמצעות טופס הרשמה מודפס.
הבחינות מתקיימות במועדים קבועים מראש, שש פעמים בשנה.
הבחינה נמשכת שלוש שעות וניתן להשלים את הבחינה כולה במועד בחינה בודד.
אין הגבלה על מספר הבחינות אליהן ניתן לגשת, אולם מוסדות להשכלה גבוהה מתחשבים אך ורק בציון האחרון שניתן.
חלק הבנת הנאמר מורכב משלושה חלקים.
הראשון מכיל 30 שאלות על שיחות קצרות.
השני מכיל 8 שאלות על שיחות ארוכות יותר.
השלישי מכיל 12 שאלות על הרצאות או שיחות.
הבעה בכתב מובנה (25 דקות)
חלק ההבעה בכתב המובנה מכיל 15 תרגילים של השלמת משפטים ו-25 תרגילים של זיהוי שגיאות.
חלק הבנת הנקרא מכיל 50 שאלות על קטעי קריאה.
חלק הכתיבה הוא מטלת כתיבת חיבור קצר של 250–300 מילים.
בעת האחרונה, בין השאר בגלל האילוצים שגרמה מגפת הקורונה, נוספה גם אפשרות להיבחן ב-TOEFL מהבית.
גרסת בחינה זו, הנקראת The TOEFL iBT Home Edition, זהה בתוכן ובפורמט שלה לגרסת ה-TOEFL iBT המתקיימת במרכזי הבחינה, אך נערכת בבית הנבחן או הנבחנת בהשגחת בוחן.
ציוני גרסה זו אינם מתקבלים בכל המוסדות המקבלים ציוני TOEFL.
טווח הציונים בבחינה באינטרנט הוא בין 0 ל-120 נקודות.
כל אחד מארבעת חלקי הבחינה (קריאה, הבנת הנאמר, דיבור וכתיבה) מקבל ציון הנע בין 0–30. הציון הסופי הוא סיכום של ארבעת הציונים בחלקים השונים.
כל תשובה בחלק הדיבור מקבלת תחילה ציון הנע בין 0 ל-4, וכל תשובה כתובה מקבלת תחילה ציון ראשוני הנע בין 0 ל-5.
בעבר ציון הבחינה על נייר נע בין 310 ל-677.
הציונים הניתנים לכל חלק בנפרד אינם משקפים רק את אחוז התשובות הנכונות אלא אף שקלול של רמת הקושי של הבחינה המסוימת (היכולה להיות קשה יותר או פחות מבחינות אחרות על נייר).
כיום הבחינה על הנייר משוקללת כמו ציון של בחינה באינטרנט וטווח הציונים שלה נע בין 0 ל-120 נקודות.
ציוני TOEFL וסף קבלה ללימודים
ברוב המכללות בארצות הברית ציון הבחינה ב-TOEFL הוא רק נתון אחד מתוך מספר נתונים המשמשים לקבלת ההחלטה בדבר קבלת מועמד ללימודים.
עם זאת, למכללות ואוניברסיטאות רבות קיים ציון מינימום בבחינה לצורך שקילת המועמדות.
ציון המינימום בבחינה באינטרנט נע החל מ-61 (אוניברסיטת המדינה של בולינג גרין) ועד 100 (המכון הטכנולוגי של מסצ'וסטס, אוניברסיטת קולומביה, אוניברסיטת הרווארד).
מדגם של ציוני המינימום ב-TOEFL, הנדרשים לקבלה ללימודים בארצות הברית, מעלה כי לצורך קבלה ללימודי תואר ראשון הממוצע הוא 74.2, ואילו לצורך קבלה לתארים מתקדמים הממוצע הוא 82.6.
TOR או Target Of Rapamycin (המטרה של התרופה רפמיצין) הוא אנזים (חלבון), אשר מחד, מסדיר את המטבוליזם (חילוף החומרים), המיטוזה (התחלקות) וגידול נפח התא הביולוגי, ומאידך, גורם להזדקנותו.
החל מגיל העמידה בערך, עיכוב פעילותו של אנזים זה, על ידי התרופה רפמיצין ונגזרותיה, מאט את הופעת כמה מתסמיני הזדקנות התא ומאריך את תוחלת החיים המקסימלית.
גן המקודד ליצירתו של אנזים זה אצל היונקים קרוי FRAP1, אף כי לעיתים גם הוא מכונה בשם TOR.
האנזים TOR והגן המקודד אליו התגלו ב-1991 על ידי מייקל הול מאוניברסיטת בזל ושותפים נוספים, בשמרים.
הול וחבריו גילו זאת כשחקרו את התרופה רפמיצין ודרך פעילותה.
זוהי גם הסיבה שהם קראו לגן ולאנזים הנוצר על ידו, בשם זה, על פי התרופה הפועלת עליהם.
שלוש שנים אחר כך, ב-1994 התגלו על ידי סטיוארט שרייבר ואחרים גן ואנזים (חלבון) דומים מאוד, גם ביונקים והם כינו אותם, בהתאמה, mTOR, דהיינו TOR של יונקים (Mammalian).
התרופה רפמיצין, זו שבגללה ובעזרתה התגלה ה-TOR, נחשבה בשעתו רק לתרופה אנטיביוטית, הפועלת כנגד פטריות.
בהמשך המחקר עליה הסתבר שהיא פועלת גם כנגד התרבות לימפוציטים, פעילות אשר כתוצאה ממנה התרופה הזו גם מדכאת את המערכת החיסונית של הגוף.
לאור זאת, החלו להשתמש ברפמיצין בעיקר למניעת דחיית שתלים בעת ביצוע ניתוחי השתלת איברים.
במשך הזמן התגלו עוד ועוד פעילויות של התרופה והמחקר עליה הלך והתרחב.
במסגרת זו, ב-2006 התגלה לראשונה כי הרפמיצין מסוגלת להאריך את תוחלת החיים המקסימלית של התא - התרופה הראשונה, מאז ומעולם, שהתגלה כי היא מסוגלת לעשות זאת.
ב-2009 הוכח כי היא מסוגלת להאריך חיים, גם של עכברי מעבדה.
בהמשך המחקר התגלה כי הארכת תוחלת החיים המקסימלית, נעשית על ידי עיכוב פעילותו של האנזים TOR.
מייקל הול גילה בשמרים, שני גנים שונים - TOR1 ו-TOR2, המקודדים לשני אנזימים שונים בעלי שמות בהתאמה.
הוא והחוקרים האחרים, אלה שעבדו עמו ואלה שהמשיכו את מחקריו, מצאו שמדובר בשני אנזימים בעלי הרכב דומה מאוד ופעולה דומה מאוד - א.
אבחנה כי בסביבת התא יש מספיק חומרי מזון וכי התנאים מכל הבחינות מתאימים לצורך התרבות, ב.
לאור זאת, מתן האישור לתא להתחיל לגדול בנפחו ולהתחלק.
הם גילו, שגם ההפך נכון - כשהמזון חסר, או כשרמות החמצן בסביבתו של התא נמוכות, או כשהייתה פגיעה בדנ"א, או בכל מצב אחר שבו התא חש שקיומו נתון בסכנה, פעילותם של אנזימי TOR הללו, מואטת.
כשהמזון מצוי בשפע ותנאי החיים באופן כללי, טובים, הפעילות של הגן הרלוונטי עולה וכתוצאה מכך גם כמות האנזים TOR, שבאותו תא, עולה.
עלייה זו, בתורה, מעודדת את התא להגביר את הייצור הכולל של החלבונים, ובהמשך לכך, מעודדת אותו גם להתחלק.
כשכמות המזון מוגבלת ותנאי החיים בכלל, קשים, פעילותו של TOR פוחתת, וכתוצאה מכך יש ירידה בייצור החלבונים בתא, והתא נמנע מחלוקה ושומר יותר על המשאבים שנעשו כעת נדירים.
האטת קצב ייצור החלבונים מאטה אם כן את התרבות התא ומאפשרת לו לתעל משאבים, למשל לצורכי תיקון דנ"א שנפגע, או לאמצעי הגנה אחרים, הכול לפי המצב הקשה הנתון.
מחקרים בזבובי פירות הראו כי בעוד קצב ייצור החלבונים פוחת באופן כללי במצבי חירום אלו, בתוך התא מתגבר קצב הייצור של מרכיבים ספציפיים אחדים, אלה שכנראה הם שמסייעים לתא לחדש את מערכותיו השונות.
בזמנים קשים שכאלה, מתגבר מאוד בתא גם תהליך האוטופגיה (בליעה עצמית).
בתהליך זה, התא מפרק מרכיבים פגומים המצויים בו ואשר בזמני שפע הוא נוטה להשאירם כפי שהם.
הכוונה למשל, לחלבונים בעלי צורה מעוותת, למיטוכונדריה (תחנות הכוח האחראיות על הפקת האנרגיה בתא) בעלות תפקוד לקוי, וכו'.
בתהליך זה מפורקים אותם מרכיבים פגומים, לחלקיהם הקטנים יותר, כאשר חלק מאותם חלקים קטנים, התא מנצל מחדש, כדלק או כחומרי בנייה.
כששוב יש מזון, היחס ההפוך בין TOR לאוטופאגיה שב לקדמותו - פעילות TOR עולה והאוטופאגיה מתמעטת.
גורי עכברים למשל, סמוך לאחר לידתם, ובטרם החלו לינוק, מסתמכים על אוטופגיה כדי לספק לעצמם את האנרגיה שהם זקוקים לה.
יש חוקרים הטוענים שזהו סוד אריכות הימים שגורם עיכובו של TOR - הגברת האוטופאגיה.
האנזים TOR שייך לקבוצת הקינאזות, אנזימים המבצעים פוספורילציה - זירחון, דהיינו, לוקחים קבוצה זרחתית ממולקולה עתירת אנרגיה כמו ATP ומעבירים אותה למולקולה ספציפית אחרת, ובכך גורמים לשפעולה או לשיתוקה של המולקולה המקבלת, כלומר, גורמים לה לבצע פעולה מסוימת, כפי שנדרש ממנה, או להפסיק את פעילותה.
עיכוב פעילותו של האנזים, יגרום אם כן לעיכוב פעילות המולקולה המקבלת.
מסתבר, שהגן הרלוונטי מקודד את האנזים המתאים, שנקשר בציטופלסמה (הנוזל התוך תאי), לחלבונים נוספים אחרים, ליצירת חלבון מורכב יותר הקרוי בהתאמה - TORC1 ו-TORC2. שני הקומפלקסים כוללים בתוכם גם את האנזים TOR ושניהם מפקחים על פעילויות רבות בתא, הקשורות בגדילה.
רפאמיצין מסוגלת לעכב בעיקר את פעילותו של TORC1. התרופה עושה זאת על ידי היצמדות לרצפטור תוך תאי בשם FKBP12, כאשר הקומפלקס הנוצר נצמד ל-TOR1 ומשתק את פעילותו.
בהיעדר רפמיצין, אם יש גורמים מעוררים בתא, כגון רמות גבוהות של מזון או אנרגיה, מתעורר TOR לפעולה ולהפך כאשר רמות המזון או האנרגיה יורדות.
כבר ב-1935 הראה קלייב מקיי מאוניברסיטת קורנל, שחולדות צעירות, שקיבלו תזונה על סף הרעבה, גדלו לאט, אך האריכו ימים באופן יוצא דופן.
חוקרים מאוחרים יותר הראו, שהגבלת צריכת קלוריות, האריכה את תוחלת החיים המרבית במינים ביולוגיים שונים, משמרים עד עכביש וכלבים.
קיצוץ הצריכה הקלורית הרגילה, בערך בשליש, בשלב מוקדם בחיים, הגדיל לרוב את תוחלת החיים המרבית ב-30% עד 40%.
כיום יש הוכחות ראשוניות לתופעה דומה גם בקופים.
במחקרים ארוכי-טווח בנושא הגבלת צריכת קלוריות, נמצא שקופים מסוג רזוס, שקוצץ מזונם, היו בריאים באופן יוצא דופן ובעלי מראה צעיר לגילם.
העדויות המצטברות מרמזות שהגבלת צריכת הקלוריות יכולה להביא להזדקנות בריאה גם בבני אדם, בדיוק כפי שהיא עושה בקופים.
לאור כל זאת, חוקרי ההזדקנות, מנסים כיום לאתר תרכובות, המשפיעות כמו הגבלת צריכת קלוריות, בלי לגרום בפועל לרעב.
ובנקודה זו בדיוק נכנסו התגליות על פעילותם של ה-TOR והרפמיצין.
ב-2003 הצליח חוקר הונגרי בשם טיבור וולאי, שעבד עם חוקרים נוספים באוניברסיטת פריבורג בשווייץ, לעכב באופן גנטי את הסינתזה של TOR, בתולעים ולהאריך כתוצאה מכך את תוחלת החיים הממוצעת שלהם, ביותר מפי שניים.
שנה לאחר מכן, ב-2004, חוקר מהמכון הטכנולוגי של קליפורניה, פנקאג' קאפהי, שעובד כיום במכון באק לחקר ההזדקנות בנובטו שבקליפורניה, הראה שגם דיכוי פעילות TOR בזבובי פירות, האריך את תוחלת החיים הממוצעת שלהם והגן עליהם מפני ההשלכות של תזונה עשירה, בדיוק כפי שהגבלת צריכת קלוריות עושה.
וב-2005 הוכיחו בריאן קנדי ואחרים, באותה עת מאוניברסיטת וושינגטון, שנטרולם של גנים שונים המצויים במסלול העברת האותות של TOR, בתאי שמר, האריך את תוחלת החיים שלהם גם הוא.
בנוסף, מחקר שבוצע במסגרת הקולג' האוניברסיטאי של לונדון מצא, ששיתוק גן הקרוי S6K1, שקשור לבקרת mTOR על ייצור חלבונים, מקנה לעכברות (אך לא עכברים) עמידות בפני מחלות הקשורות בגיל ומאריך את תוחלת החיים המרבית שלהן.
מחקרים אלה ואחרים רמזו, כי עיכובו של TOR מחקה את הפעולה שעושה דיאטת כמעט רעב וכי רפמיצין ונגזרותיו מעכבים את פעילותו של TOR.
נראה ש-TOR הוא הדבר הקרוב ביותר ליחידת הבקרה הראשית על קצב ההזדקנות, לפחות בכמה מינים ביולוגיים וייתכן שגם בבני אדם.
TOS-1 המכונה בוראטינו הוא משגר רב-קני בעל 30 קנים של 220 מ"מ.
המשגר מבוסס על מרכב של הטנק T-72. הTOS-1 עוצב במטרה לפגוע בכוח רגלים של האויב הנמצא בתוך ביצורים, בשדה פתוח ובכלי רכב בעלי שריון קל.
הTOS-1 השתתף בקרב לראשונה ב-1988 בקרב עמק פנז'שיר במלחמת אפגניסטן.
הפעם ראשונה בה הTOS-1 נראה לציבור הרחב היה ב-1999 באומסק.
אם כי TOS-1 נחשב כארטילריה, בצבא הרוסי הוא לא משמש כארטילריה.
"בוראטינו" הוא שמו של גיבור "מפתח הזהב", אחד הספרים המפורסמים ברוסיה של אלכסיי ניקולאייביץ' טולסטוי שהוא גרסה רוסית לפינוקיו.
הTOS-1 מיועד לפגיעה בחיל רגלים, ציוד צבאי ומבנים צבאיים (כולל מבנים מוגנים).
המשגר נבנה על מרכב ושריון של טנק T-72, זאת עקב המשקל הרב של המשגר והצורך בשריון חזק ועמיד במיוחד.
כלי הטעינה, TZM, נבנה על מרכב (שאסי) משאית הקרוס קאונטרי, Kraz-225B.
ב-2001 נוצרה מערכת משודרגת, הTOS-1A, שנכנסה לשירות עוד באותה שנה.
השדרוג כלל הגדלת הטווח ל-8 קילומטר ושיפור המחשב הבליסטי.
הTOS-1 לראשונה שימש את הצבא האדום בקרב עמק פנז'שיר במלחמת אפגניסטן, לאחר מכן השתתף בקרב על גרוזני במלחמת צ'צ'ניה השנייה והמשבר האוקראיני-רוסי (2021–2022).
הTOS-1A לראשונה שימש את צבא עיראק נגד כוחות דאעש
תוכניות הערוץ כוללות סרטים וסדרות טלוויזיה, לרוב מסוגת הדרמה, לצד שידור אירועי ספורט מקצועי (כגון משחקי ליגת הכדורסל NBA ומשחקי איגוד הגולף המקצועני PGA).
הערוץ הושק ב-3 באוקטובר 1988. התוכנית הראשונה ששודרה בו הייתה הסרט "חלף עם הרוח", שהיה האהוב על המייסד טד טרנר.
תחילה שודרו בו בעיקר סרטים ישנים מספריית מטרו גולדווין מאייר שבבעלות טרנר, וכן סדרות בבעלותו, כגון "בבילון 5" ו"לויס וקלארק: הרפתקאותיו החדשות של סופרמן".
כן שודרה בשנות ה-90 רצועת שידור לילדים, "TNT Toons", שכללה מגוון סדרות וסרטים מצוירים מספריית טרנר, בהם "הפלינסטונס", "סקובי דו" ו"הפנתר הוורוד".
בהדרגה הוספו לערוץ תוכניות מקור חדשות.
ב-1993 הוחל בשידור תוכנית הלילה "MonsterVision", שכללה מרתון סרטי אימה.
ב-1995 הוחל בשידור אירועי ספורט דוגמת אליפות בהיאבקות מקצועית ("WCW Monday Nitro").
ב-2001 עבר הערוץ מיתוג מחדש, פרסם לוגו וסלוגן חדשים ("We Know Drama"), ועבר לשדר בעיקר תכנים מסוגת דרמה, לצד תוכניות ספורט.
סדרות מרכזיות ששודרו החל מתקופה זו בערוץ היו "חוק וסדר", "ER", "NYPD Blue" ו"המשפט של איימי".
ב-2003 החל הערוץ לשדר את משחקי ליגת הכדורסל NBA וכן מרוצי מכוניות של איגוד NASCAR.
ב-2014 עבר הערוץ לשדר לצד תוכניות דרמה וספורט גם סדרות וסרטי פעולה, פנטזיה ומדע בדיוני.
TMT (ראשי תיבות של Thirty Meter Telescope) הוא מצפה אסטרונומי עם טלסקופ גדול מסוג טלסקופים גדולים במיוחד (ELT) , אשר הפך למוקד מחלוקת באשר למיקומו המתוכנן במאונה קיאה שבהוואי.
פרויקט ELT תוכנן כבר באמצע שנות ה־80. בשנת 2000 שקלו אסטרונומים את האפשרות של טלסקופ עם מראות איסוף אור בעל קוטר הגדול מ־20 מטרים.
הטכנולוגיה הדרושה לבניית מראה הגדולה מ־8.4 מטרים לא קיימת; לחלופין, נשקלה האפשרות של ריבוי מראות "קטנות" היוצרות את המראה הגדולה.
האקדמיה האמריקאית הלאומית למדעים המליצה על טלסקופ של 30 מטרים מכיוון שהוא משרת את האינטרסים של ארצות הברית, וכן הומלץ לסיים את בנייתו תוך עשור.
באוניברסיטת קליפורניה וב־Caltech החלו לפתח את המודל שיהפוך בסופו של דבר ל־TMT עם תכנון של 492 מראות עם עצמה הגדולה פי 9 מטלסקופ קק.
לאור הייחודיות של הטלסקופ הוא אמור לאפשר מחקרים שאין דרך לבצע אותם עם המכשור הקיים בעולם כיום.
הוא מתוכנן לפעול באורכי הגל 0.31 עד 28 מיקרומטר (כמעט אולטרה סגול עד אמצע תחום אינפרא אדום).
המקום עליו הוא מתוכנן להיבנות מקודש לילידים ההוואיים ומחאות מתוקשרות גרמו בסוף 2014 לעצירה זמנית יזומה בפיתוח.
הפיתוח היה אמור להתחדש ביוני 2015 אולם נדחה שוב על ידי התגברות המחאות בכל פעם.
נכון לשנת 2018, בית המשפט בהוואי ביטל את הרישיון וליזמים אין את המימון הדרוש.
אם העניין יגיע לפתרונו, הרי שבניית הטלסקופ תסתיים בשנת 2029.
TN J0924-2201 היא גלקסיית הרדיו השנייה במרחקה הרב ביותר שהתגלתה עד כה, אחרי גלקסיית HD1. הגלקסיה התגלתה בשנת 1999 על ידי ויל ואן בראוגל.
על פי מדידת ההסחה לאדום של ספקטרום הגלקסיה, היא מתרחקת במהירות של כ-285,000 ק"מ בשנייה, קרוב ל-95% ממהירות האור.
TNL-16 היא משפחה של מערכות ניווט אינרציאליות מתוצרת מפעל תממ של התעשייה האווירית לישראל.
מערכות TNL-16 משלבות מדידים מתקדמים כגון RLG ומקלט GPS לטובת מציאת מיקום מדויק ונתוני פלטפורמה נוספים כמו זווית גלגול, עלרוד,מהירות קרקעית, כיוון ועוד.
המערכת נועדה לשמש כמערכת אינרציאלית במטוסים מאוישים, לא מאוישים, מערכות מודיעין וכינון חימוש
במשפחת מוצרי ה-TNL קיימים בשנת 2024 שלושה מוצרים:
TNL-16G – המוצר הבסיסי למטוסים.
TNL-16GI – מוצר מתקדם יותר, בעל שיפורי דיוק.
TRL-16m – מוצר מוקטן, ללא מקלט GPS ואשר נועד לביות נשקים אוטונומיים
מהירות - 1 מטר לשנייה
כיוון 0.05 מעלה (0.1 מעלה בניווט אינרציאלי)
בטמפרטורות הנעות בין 40°- ל-71° צלזיוס
קצב סיבוב של עד 400 מעלות לשנייה
TNT אקספרס היא חברת שילוח העוסקת במשלוחי אקספרס בינלאומיים, שילוח בינלאומי, תובלה יבשתית ושירותים לוגיסטיים.
מטה החברה נמצא בהופדורפ, הולנד והמרכז הלוגיסטי של החברה נמצא בלייז', בלגיה.
לחברה פעילות מלאה ב 61 מדינות בעולם.
בחלק ממדינות אירופה, חברת TNT אקספרס משמשת כחברת דואר רשמית.
מחזור העסקים של החברה בשנת 2015 הסתכם ב 6.91 מיליארד אירו.
המתחרות הגדולות של TNT אקספרס הן DHL וUPS.
ב-25 במאי 2016 נרכשה החברה על ידי חברת פדקס.
Thomas Nationwide Transport הוקמה על ידי קן תומאס האוסטרלי בשנת 1946 כאשר ברשותו משאית אחת בלבד.
עם השנים החברה גדלה ובשנת 1967 רכשה את חברת השליחויות ההונגרית 'Alltrans'.
החברה גדלה במהירות ובשנות ה-80 של המאה ה-20 כבר עשתה משלוחים לכ 180 מדינות ברחבי העולם.
היא נחשבה לחברת שילוח השנייה בגודלה בעולם באותן שנים ועיקר פעילות החברה עבר לאירופה.
TNT הייתה חברת השילוח הראשונה לרכוש מטוס משל עצמה.
עד אז, הייתה הפרדה בין חברות שילוח לחברות תעופה.
הדבר הפך את TNT לחברה הראשונה שיכלה לשלוח משלוחי אקספרס תוך פחות מ 24 שעות בתוך אירופה.
החברה נכנסה לפעילות בישראל בשנת 1989.
בשנת 1992 TNT הקימה חברת בת, GD Express והחזיקה ב 50% מהמניות בה, כאשר 50% הנותרים התחלקו בין חברת KPN, חברת טלקומוניקציה ודואר הולנדית וחברות דואר ממשלתיות של צרפת, שוודיה, מערב גרמניה וקנדה.
בשנת 1994 החברה הונפקה בבורסת אמסטרדם ובשנת 1996 נרכשה על ידי חברת KPN במלואה.
בשנת 1998 חברת KPN מיזגה את יחידת הדואר שלה עם חברת TNT והקימה את חברת TNT N.V אשר עסקה במשלוחי דואר, חבילות ולוגיסטיקה ברחבי העולם.
בין השנים 2006-2011 היא הייתה חברת הדואר הלאומית של הולנד תחת השם TNT Post.
באותה שנה הנהלת החברה החליטה לפצל את חברת TNT N.V לשתי חברות נפרדות: TNT אקספרס שתעסוק בתחום השילוח והלוגיסטיקה ו - PostNL שתהיה חברת הדואר הממשלתית של הולנד.
כמו כן, החברה עסקה בשליחת דואר גם במדינות אירופאיות נוספות כגון בריטניה, גרמניה, איטליה ובלגיה, בחלקן היא אף עקפה את חברות הדואר הממשלתיות.
בשנת 2015 הוכרז שחברת השליחויות האמריקאית פדקס תרכוש את TNT והמכירה יצאה לפועל ב-25 במאי 2016 תמורת 4.4 מיליארד אירו.
TLC: שולחנות, סולמות וכיסאות מידע שמות אחרים TLC: שולחנות, סולמות,כיסאות...ומדרגות (2014) ארגון WWE מותג(ים) Raw (2010-2009, 2017–היום)סמאקדאון (2010-2009, 2016, 2018–היום)ECW (2009) האירוע הראשון TLC: שולחנות, סולמות וכיסאות 2009 סוג קרב ייחודי קרבות שכוללים שולחנות, סולמות וכיסאות
"TLC: שולחנות, סולמות וכיסאות" הוא אחד מאירועי השלם וצפה של ארגון ההיאבקות האמריקאי, ה-WWE, המשודר אחת לשנה בערוץ של ה-WWE Network.
האירוע התקיים לראשונה בשנת 2009, כשהוא מחליף את האירוע ארמגדון במתכונת חודש דצמבר.
הרעיון של האירוע הוא לתת לקרבות התניה ספציפית אשר מעניקה למשתתפים לגיטימציה להשתמש בשולחנות, סולמות או בכיסאות, כחפצים חוקיים.
רעיון האירוע נקבע על ידי הצבעה שנערכה באתר הרשמי של ה-WWE ובו הצופים הצביעו לרעיון זה על פני רעיונות לאירועים אחרים כמו אירוע שיכלול קרבות רחוב או אירוע שיכלול טורניר קרבות הדחה.
האירוע שנערך בשנת 2014 הוכר בשם המורחב "שולחנות, סולמות, כיסאות ומדרגות", משום שנערך קרב מדרגות ראשון בתולדות הארגון בין אריק רואן לביג שואו.
לאחר הרחבת המותגים שהתרחשה בשנת 2016, האירוע TLC הפך בלעדי לתוכנית סמאקדאון.
שנה לאחר מכן האירוע הוקדם מחודש דצמבר לחודש אוקטובר והפך בלעדי לתוכנית Raw, אך באותו האירוע של שנת 2017 המתאבק AJ סטיילס (שבא מהתוכנית סמאקדאון) החליף את בריי וויאט בקרב שלו נגד פין באלור יומיים לפני שהאירוע היה אמור להתרחש.
החלפה זו נבעה בעקבות זיהום ויראלי שספג בריי וויאט (ובנוסף רומן ריינס) באחת מהופעות ההאוסשואו (הופעות שאינן משודרות בטלוויזיה).
בשנת 2018, הוחלט שהאירוע יהיה שייך לשני המותגים (Raw וסמאקדאון).
הרעיון שעמד מאחורי האירוע הוא שהקרבות המרכזיים יכללו שימוש בצורה לגיטימית של חפצים כמו שולחנות, סולמות או כיסאות.
בשנת 2010 כל קרב ברשימת הקרבות כלל שימוש באחד משלושת החפצים.
במהלך האירוע היו קרבות שולחן, קרבות סולם, קרבות כיסאות וקרבות שכללו את כל השלושה יחדיו, מה שנקרא בקיצור: קרבות TLC.
בקרב שולחנות הדרך היחידה לנצח היא לגרום ליריב להיות מונח על שולחן או בקרבת שולחן ולשבור את השולחן כל עוד היריב עליו.
בקרב סולם הדרך היחידה לנצח היא לטפס על סולם ולהשיג את החפץ שתלוי מעל הזירה.
בקרב כיסאות הדרך היחידה לנצח היא על ידי הצמדה או הכנעה בגבולות הזירה, כשהשימוש בכיסא במהלך הקרב הוא חוקי.
בקרב TLC החוקים הם אותם חוקים כמו קרב סולם חוץ מכך ששולחנות וכיסאות הם משמשים כחפצים שאפשר להשתמש בהם במהלך הקרב אופן לגיטימי.
אירוע הבלעדי לתוכנית Rawאירוע הבלעדי לתוכנית סמאקדאון
TMC הוא ערוץ הבידור המרכזי של מונקו.
הערוץ הוקם בשנת 1954 ונחנך על ידי רנייה השלישי, נסיך מונקו והוא אחד מערוצי הטלוויזיה הפרטיים הראשונים באירופה, שידוריו הראשונים עסקו בעיקר במשפחת המלוכה של המדינה.
בעקבות הסכם בין הנסיך לבין נשיא צרפת פרנסואה מיטראן ניתן היה לשדר את הערוץ גם במונפלייה ובכך הגדיל משמעותית את מספר צופיו.
ב-1987 הפך הערוץ זמין ברחבי צרפת, בין תוכניות הערוץ נמנית התוכנית "Monacoscope" המביאה חדשות אודות הפוליטיקה והספורט של מונקו.
הערוץ נמצא בבעלות משותפת של חברת המדיה הצרפתית "TF1 Group", חברת "Mediawan Thematics" וממשלת מונקו.
עד לשנת 1995 היה הערוץ חבר באיגוד השידור האירופאי כחלק מתחנת השידור של "Radio Monte Carlo".
TLC: שולחנות, סולמות וכיסאות (2018) היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network.
האירוע כלל את שלושת המותגים (Raw, סמאקדאון ו-205 לייב) ונערך ב-16 בדצמבר 2018, באולם ה-SAP Center שבסן חוזה, קליפורניה.
האירוע היה העשירי בסדרת אירועי TLC: שולחנות, סולמות וכיסאות.
שנים עשר קרבות התנהלו באירוע, כולל שניים שהתקיימו במופע המקדים לאירוע.
בקרב המרכזי, אסקה ניצחה את בקי לינץ' ושארלוט פלייר בקרב TLC: שולחנות, סולמות וכיסאות משולש על אליפות הנשים של סמאקדאון, זאת הייתה הפעם הראשונה שתואר אליפות הנשים של סמאקדאון שימש כקרב מרכזי של אירוע שלם וצפה.
בקרב הלפני אחרון, דין אמברוז ניצח את סת' רולינס וזכה באליפות הבין יבשתית.
בנוסף לכך, קורבין איבד את הסמכות הניהולית שלו.
האירוע כלל קרבות שנבעו מעלילות מתוסרטות מהתוכניות השבועיות: Raw, סמאקדאון ו-205 לייב.
ב-4 בספטמבר 2018, נודע שגמר טורניר ה-Mixed Match Challenge ייערך באירוע TLC.
ב-12 בנובמבר, נודע שהזוג המנצח יזכה כל אחד בזכות להיכנס לקרב הרויאל ראמבל (גברים ונשים) כמספר 30 באירוע רויאל ראמבל.
ב-11 בדצמבר, הזוגות שהגיעו לשלב הגמר היו Mahalicia (ג'ינדר מהאל ואלישיה פוקס) ו-Fabulous Truth (R-Truth וכרמלה).
ב-22 באוקטובר בתוכנית Raw, לאחר שסת' רולינס ודין אמברוז זכו באליפות הזוגות של Raw מידיהם של דולף זיגלר ודרו מקינטייר, אמברוז תקף את רולינס והפך לדמות הרעה.
לאחר שרולינס ניצח את אלוף ארצות הברית של סמאקדאון, שינסקה נקאמורה, באירוע סדרת ההישרדות, פורסם שרולינס יגן על האליפות הבין יבשתית נגד אמברוז באירוע TLC.
בתוכנית Raw האחרונה שהתקיימה לפני סדרת ההישרדות, ברון סטרומן דרש לקבל קרב נוסף על האליפות האוניברסלית נגד ברוק לסנר, בנוסף לקרב נגד הג'נרל מנג'ר של Raw, ברון קורבין, שהפריע לו בקרב על האליפות האוניברסלית באירוע היהלום שבכתר, שבו הוא יבחר את סוג הקרב.
הממונה על התוכנית, סטפני מקמהן, הסכימה לדרישותיו בשני תנאים: האחד, שהוא יוביל את קבוצת Raw לניצחון על קבוצת סמאקדאון בקרב הדחות הגברים המסורתי באירוע סדרת ההישרדות, והאחר, שהוא לא ירים יד על קורבין עד קיום האירוע.
בסדרת ההישרדות, סטפני הצהירה שאם Raw תנצח את סמאקדאון בכל ששת הקרבות בין המותגים באירוע, היא תשקול את מינויו של קורבין לג'נרל מנג'ר הקבוע של Raw.
סטרומן עמד במילתו, כשהוביל את קבוצת Raw לניצחון על סמאקדאון (כשהוא בעצמו הדיח ארבעה מתאבקים) ולא הרים יד על קורבין, בעוד שקבוצת Raw ניצחה את סמאקדאון בכל ששת הקרבות באירוע.
לילה לאחר מכן בתוכנית Raw, סטרומן קיבל את הקרב שלו נגד קורבין באירוע TLC ובחר את סוג הקרב להיות קרב TLC: שולחנות, סולמות וכיסאות.
סטפני הוסיפה תנאי שאם סטרומן ינצח, הוא יקבל את הקרב שהובטח לו על האליפות האוניברסלית באירוע הרויאל ראמבל וקורבין יאבד את הסמכות הניהולית שלו.
מנגד, אם קורבין ינצח, הוא יהפוך לג'נרל מנג'ר באופן קבוע של Raw.
קרב הדחות שלושה נגד שלושה התרחש בין סטרומן, אליאס ופין באלור לבין קורבין, בובי לאשלי ודרו מקינטייר.
הקרב הגיע למצב שבאלור ואליאס הודחו, מה שהשאיר את שלושת חברי קבוצת קורבין נגד סטרומן.
קרב זה נגמר ללא הכרעה משום שהשלושה תקפו את סטרומן ופצעו את מרפקו בעזרת מדרגות הזירה.
מאוחר יותר נודע שסטרומן יצטרך לעבור ניתוח במרפק, מה שגרם לקרב שלו ב-TLC להישאר לוט בערפל.
שבוע לאחר מכן, קורבין אמר שהוא לא יבטל את הקרב המתוכנן ביניהם והוא אכן יקבל את הניצחון כתוצאה מאי יכולת של סטרומן להתחרות בקרב.
באירוע אבולושן, ניה ג'קס ניצחה בקרב באטל רויאל של 20 משתתפות כדי לקבל קרב על אלופת הנשים של Raw.
לאחר מכן, באירוע סדרת ההישרדות, היא הייתה השורדת האחרונה בקרב הדחות הנשים שהעניקה את הניצחון לקבוצת Raw, בזמן שרונדה ראוזי ניצחה את שארלוט פלייר כתוצאה מפסילה, כשלאחר הקרב ספגה מכות בלי פוסקות מפלייר, שהפכה לדמות הרעה.
לילה לאחר מכן בתוכנית Raw, קרב האליפות שהובטח לג'קס נגד ראוזי הוכרז לאירוע TLC.
ראוזי, שהייתה עצבנית מהלילה הקודם עקב מעשיה של פלייר, הציבה אתגר פתוח לקרב על האליפות בפני כל אחת ואחת מהמתאבקות מאחורי הקלעים, כשלבסוף ניקי ג'יימס הייתה זו שנענתה לאתגר.
ראוזי הצליחה לנצח את ג'יימס ולהגן על התואר בהצלחה.
לאחר הקרב, ג'קס התגרתה בראוזי.